**Tottenham Hotspur Stadium** je futbalový štadión severnom Londýne. Je domovským štadiónom klubu Tottenham Hotspur, ktorý momentálne pôsobí v Premier League. Klub hral do roku 2019 svoje zápasy na štadióne White Hart Lane. S kapacitou 62 850 miest je 3. najväčším futbalovým štadiónom v Anglicku a najväčším klubovým štadiónom v Londýne.

Štadión bol otvorený 3. apríla 2019 slávnostným ceremoniálom pred prvým zápasom Premier League, ktorý sa tam konal.

Názov "Tottenham Hotspur Stadium" mal byť dočasný, zámerom bolo predať práva na pomenovanie štadióna sponzorovi, ale štadión stále ešte nebol premenovaný. Štadión je občas fanúšikmi a niektorými médiami označovaný ako **New White Hart Lane**.

Výstavba
--------

 Výstavba severnej časti nového štadióna (vľavo) 
Stavebné práce na sa začali v septembri 2012 ale výstavba samotného štadióna sa začala až v roku 2015 kvôli sporu ohľadom CPO. Štadión bol postavený v dvoch hlavných fázach, takže štadión White Hart Lane mohol byť stále používaný v sezóne 2016/2017, kým výstavba stále prebiehala. Prvá fáza zahŕňala výstavbu severnej časti štadióna (vrátane severnej, západnej a východnej tribúny), kým výstavba južnej tribúny sa začala v druhej fáze po zbúraní White Hart Lane. Veľká časť pozemku severne od existujúceho štadióna bola vyčistená do roku 2014, kým prebiehal spor o CPO. Po vyriešení sporu sa v lete 2015 začali prípravné práce na suteréne s betónovými a zemnými prácami na základoch od Morrisroe, ktoré sa začali na jeseň 2015 na základe skôr schválených a zmenených plánov.

  

Demolácia väčšiny zostávajúceho územia White Hart Lane začala deň po odohraní posledného domáceho zápasu sezóny 2016/2017. Zvyšky White Hart Lane boli odstránené začiatkom augusta 2017. Štrešná konštrukcia sa zdvihla v marci 2018.

Trávnik bol položený začiatkom októbra 2018. Exteriér štadióna zdobí 35 000 dekoratívnych dlaždíc, 4 801 perforovaných kovových panelov a 2 505 sklenených panelov.

Otvorenie štadióna
------------------

Na štadióne boli pôvodne naplánované štyri testovacie podujatia v auguste a začiatkom septembra 2018. Prvé dva boli určené len pre zamestnancov a funkcionárov klubu, a ďalšie dva boli prístupné verejnosti. Testy boli potrebné na vydanie bezpečnostného certifikátu.

Problémy s kritickými bezpečnostnými systémami v dôsledku chybného elektrického vedenia však oddialili dokončenie štadióna a zvyšné dva testovacie zápasy boli odložené na marec 2019. Namiesto toho sa na štadióne v decembri 2018 konalo stretnutie s fanúšikmi klubu.

Prvý zápas, na štadióne bol zápas medzi Tottenhamom a Southamptonom do 18 rokov, ktorý sa konal 24. marca 2019. Zápas navštívilo 28 987 fanúšikov a vyhral ho Tottenham 3:1. Vôbec prvý gól na štadióne strelil J'Neil Bennett.

Druhý zápas bol zápas legiend proti Interu Miláno. Odohral sa 30. marca 2019. Zápas videlo 41 244 divákov, no viedol k prehre 4:5.

Otvorenie bolo pôvodne plánované na druhý domáci zápas proti Liverpoolu v septembri 2018,  ale oneskorenie otvorenia štadióna prinútilo Tottenham predĺžiť dočasný prenájom štadióna Wembley na sezónu 2018/2019 do apríla 2019.

Štadión bol slávnostne otvorený 3. apríla 2019 pred prvým súťažným zápasom Premier League proti Crystal Palace. Zápas vyhral Tottenham 2:0, pričom Son Heung-min strelil vôbec prvý oficiálny gól na novom štadióne.

Práva na pomenovanie štadióna
-----------------------------

Štadión zostane pomenovaný Tottenham Hotspur Stadium, kým klub nedosiahne dohodu o právach na jeho pomenovanie. Klub zrejme hľadá ponuky presahujúce 20 miliónov libier ročne (400 miliónov libier na 20-ročnú zmluvu alebo 200 miliónov libier na 10 rokov), alebo 25 miliónov libier na 15-ročnú zmluvu (375 libier miliónov).

V populárnej kultúre
--------------------

Štadión je predmetom epizódy seriálu *Big*, kde moderátor show Richard Hammond skúma najväčšie veci, ktoré dokáže nájsť. Epizóda bola vysielaná vo februári 2020 na Discovery Channel.

Štadión bol dejiskom vyraďovacej výzvy vo štvrtej epizóde *Top Chef: World All-Stars*.

Referencie
----------

1. ↑  WHITE, Jim. Tottenham Hotspur's new home sets benchmark for modern stadia. *The Telegraph*, 22 March 2019. Dostupné online [cit. 2019-03-22].
2. ↑  LUCKINGS, Steve. *The penny finally drops as Tottenham deal with spiralling costs of move back to White Hart Lane* [online]. The National, 2018-05-03, [cit. 2023-07-03]. Dostupné online. (po anglicky)
3. ↑   *Tottenham Confirm New White Hart Lane Will Not Be Ready to Host Matches Until Next Year* [online]. 90min.com, 2018-10-25, [cit. 2023-07-03]. Dostupné online. (po anglicky)
4. ↑   *The grass is being laid at new White Hart Lane and fans can watch it live* [online]. talkSPORT, 2018-10-02, [cit. 2023-07-03]. Dostupné online. (po anglicky)
5. ↑   *Final go-ahead for £400m Spurs stadium* [online]. Construction Enquirer, [cit. 2023-07-03]. Dostupné online. (po anglicky)
6. ↑  GOLD, Alasdair. *Images show how new Spurs stadium will glow with colours at night* [online]. Football.London, 2018-03-26, [cit. 2023-07-03]. Dostupné online. (po anglicky)
7. ↑  GOLD, Alasdair. *15 impressive facts about Tottenham Hotspur's new stadium* [online]. Football.London, 2019-03-28, [cit. 2023-07-03]. Dostupné online. (po anglicky)
8. ↑  GOLD, Alasdair. *New Spurs stadium: If ground will be ready, test events & 50 new photos* [online]. Football.London, 2018-08-11, [cit. 2023-07-03]. Dostupné online. (po anglicky)
9. ↑  GEORGE-MILLER, Dustin. *Tottenham confirm two test events ahead of new stadium opening* [online]. Cartilage Free Captain, 2018-07-24, [cit. 2023-07-03]. Dostupné online. (po anglicky)
10. ↑  DESK2019-04-17T11:02:00+01:00, Building news. *Spurs stadium: The story so far* [online]. Building, [cit. 2023-07-03]. Dostupné online. (po anglicky)
11. ↑   Tottenham to move to new stadium in April. *BBC Sport*. Dostupné online [cit. 2023-07-03]. (po anglicky)
12. ↑   *Spurs Legends 4-5 Inter Forever: Gazza features in final new stadium test* [online]. Sky Sports, [cit. 2023-07-03]. Dostupné online. (po anglicky)
13. ↑   Man City visit Arsenal on first weekend. *BBC Sport*. Dostupné online [cit. 2023-07-03]. (po anglicky)
14. ↑   Spurs to face Liverpool at new stadium. *BBC Sport*. Dostupné online [cit. 2023-07-03]. (po anglicky)
15. ↑   .
16. ↑   *Tottenham 2-0 Crystal Palace: Home sweet home for Spurs as they move back up to third* [online]. Sky Sports, [cit. 2023-07-03]. Dostupné online. (po anglicky)
17. ↑   Tottenham win first game in new stadium. *BBC Sport*. Dostupné online [cit. 2023-07-03]. (po anglicky)
18. ↑  LAW, Matt. Exclusive: Tottenham hold out for world record £25m-a-year deal to sell stadium naming rights but no buyer imminent. *The Telegraph*, 2019-12-18. Dostupné online [cit. 2023-07-03]. ISSN 0307-1235. (po anglicky)
19. ↑  GOLD, Alasdair. *Daniel Levy's big claim about Spurs' stadium plus what's still to be finished* [online]. Football.London, 2020-02-19, [cit. 2023-07-03]. Dostupné online. (po anglicky)
20. ↑   *Top Chef takes on two more British staples: football and biscuits* [online]. The A.V. Club, 2023-03-31, [cit. 2023-07-03]. Dostupné online. (po anglicky)

Pozri aj
--------

* Zoznam futbalových štadiónov v Anglicku

Zdroj
-----

*Tento článok je čiastočný alebo úplný preklad článku Tottenham Hotspur Stadium na anglickej Wikipédii.*